钦定古今图书集成/明伦汇编/交谊典/第026卷 > 《管子》 > 《立政》
## 钦定古今图书集成/明伦汇编/交谊典/第026卷 > 《管子》 > 《立政》

“分国以为五乡，乡为之师；分乡以为五州，州为之长；
分州以为十里，里为之尉；分里以为十游，游为之宗。
十家为什，五家为伍，什伍皆有长焉。”筑障塞匿

〈注〉匿隐。

一、道路博出入，审闾闬，慎筦键，筦藏于里尉。置闾有
司，以时开闭。闾有司观出入者，以复于里尉。

复白

凡出入不时，衣服不中圈属。

羊豕之类也

群徒：

众作役也

不顺于常者，闾有司见之，复无时。若在长家子弟、臣
妾属役、宾客，则里尉以谯于《游》宗。

谯责让也

游宗以谯于什伍，什伍以谯于长家，谯敬而勿复。

既谯能敬而从命，无事可白，则是教令既行，又何复

一，再则宥，三则不赦。凡孝悌、忠信、贤良、俊材，若在长
家子弟、臣妾、属役、宾客，则什伍以复于游宗，游宗以
复于里尉，里尉以复于州长，州长以计于《乡师》。

计上计也

“乡师”，以著于《士师》。

著标著也

凡“过党”，其在家属，及于长家。

及坐及也

其在长家及于什伍之长，其在什伍之长及于游宗，
其在游宗及于里尉，其在里尉及于州长，其在州长
及于乡师，其在乡师及于士师。三月一复，六月一计，
十二月一著。凡“《上贤》不过等。”

谓“上贤虽才用绝伦，无得过其劳级。”

使能不兼官，罚有罪不独及。

罪，必有首从及党与也。

赏有功不专与。孟春之朝，君自听朝，论爵赏校官，终
五日。季冬之夕，君自听朝，论罚罪刑杀，亦终五日。正
月之朔，百吏在朝，君乃出令，布宪于国。

宪法也

五乡之师、五属大夫皆受宪于太史。大朝之日，五乡
之师、五属大夫皆身习宪于君前。太史既布宪，入籍
于太府。

《入籍》者，入取籍于太府也。

宪籍分于君前，“五乡之师，出朝，遂于乡官，致于乡属，
及于游宗，皆受宪。”

宪所以察时令，籍所以视功过。

宪既布，乃反致令焉。

致令于君

然后敢就舍。宪未布，令未致，不敢就舍。就舍，谓之留
令，死罪不赦。五属大夫皆以行车朝，出朝不敢就舍。
遂行。至都之日，

五属之都

遂于庙致属吏，皆受宪。宪既布，乃发使者致令，以布
宪之日，早宴之时，宪既布，使者以发，然后敢就舍。宪
未布，使者未发，不敢就舍。就舍，谓之“留令”，罪死不赦。
宪既布，有不行宪者，谓之“不从令”，罪死不赦。考宪而
有不合于太府之籍者，侈曰“专制。”

绩按谓增之

不足曰“亏令。”

绩按谓损之

罪死不赦。《首宪》。

岁朝之宪

既布，然后可以布宪。

宪谓月朝之宪，朱长春评“即五乡内政之功令” ，详《志齐语》。此首宪，特其颁令甲之科条罚格耳。周遒人之振铎，党正之读法，盖首宪所出也。意当时兴伯大政，纪之国册，而私书止载其典要耶？然而《左氏》不述《国语》，则此一无头凡例耳。其文从《周礼》变来近古，可为后代典志式。